বাংলাদেশ ফরম (Forms Portal) বাতায়নে আপনাকে স্বাগত। রূপকল্প ২০২১ এর লক্ষ্যসমূহ অর্জন ও বাস্তবায়নের লক্ষ্যে তথ্য প্রযুক্তির সর্বোচ্চ ব্যবহারের মাধ্যমে জনগণের দোরগোড়ায় সেবা পৌঁছানোর জন্য মন্ত্রিপরিষদ বিভাগের তত্ত্বাবধানে প্রধানমন্ত্রীর কার্যালয়ের একসেস টু ইনফরমেশন (এটুআই) প্রোগ্রামের উদ্যোগে বিভিন্ন কার্যক্রম গ্রহণ করা হয়েছে। এ কার্যক্রমের আওতায় সরকারি অফিসের নাগরিক সেবার ফরমসমূহ এক ঠিকানায় প্রাপ্তির সুবিধার্থে ‘বাংলাদেশ ফরম’ (Forms Portal) বাতায়ন প্রস্তুত করা হয়েছে, যার মাধ্যমে নাগরিকগণের সেবা প্রাপ্তিতে সময়, যাতায়াত এবং ব্যয় হ্রাস পাবে বলে আশা করা যায়।